Bâlâng bâddhung

Bâlâng bâddhung iyâ arèya serangga sè anḍi' spesies lebbi ḍâri 2.400 spesies ḍâlem 460 genus è ḍâlem 33 famili. Famili palèng rajâna iyâ arèya Mantidae ('mantid'). Bâlâng bâddhung nyebbar è kabbhi wilayah è dunnya è habitat iklim seḍḍheng bân tropis. Jârèya kabbhi anḍi' cèthak abhângon segitiga kalabân mata sè atompo ka lè'èr sè lentur.

Bâlâng bâddhung biyasana tamaso' predator sè mèghâ' mangsana ḍhâḍhâghân, tapè bâḍâ' kèya spesies sè oḍi' è tana pas èkataowè nabâng mangsana ka'angghuy mèghâ'. Jârèya biasana oḍi' sekitar sataon.

Bâlâng bâddhung èyangghep anḍi' kakowadhân supranatural moso peradaban kona, tamaso' Yunani Kona, Mesir Kona, bân Asyur. Bâlâng rèya anḍi' sebbhudhân sè dhâ-bidhâ è bhâsa sè laèn, akantha congcorang (bhâsa Sunda/bhâsa Betawi), walang kadung, walang kèkèk, walang pacul (bhâsa Jhâbâ), bân mentadak (bhâsa Malaju).

 Etimologi 
Nyama mantodea èbhângon ḍâri ca'-oca' Yunani Kona  (mántis) sè anḍi' artè "nabi" otabâ "sè aramal", bân  (eîdos) sè anḍi' artè "bhângon" otabâ tipe. Nyama rèya ècetuskan è taon 1838 moso ahli entomologi Jèrman Hermann Burmeister. Nyama "mantid" saongghuna ghun pèra' merujuk ka angghuta famili Mantidae, sè secara historis aropa'aghi tong-sèttongnga famili ḍâlem famili ordo kasebbhut. Nyama omom laènna, praying mantid (belalang sembah), sè èterrappaghi ḍâ' spesies apa'a bhâi ḍâlem ordo rèya, (meskè è Èropa otamana ka'angghuy Mantis religiosa), asalla ḍâri postur khas ènga' ghulina adu'a sè èlakonè bâlâng bâddhung rèya bilâ soko aḍâ'na jârèya èleppèt.

Bentuk jamak vernalkular "mantises" (sè èghuna'aghi ḍâlem artikel asli abhâsa Inggris) awalla angghuyânna bâḍâ bâtessa è Amèrika Serikat, kalabân "mantids" lebbi dominan èghuna'aghi mènangka bentuk jamak è Inggris bân tempat laèn, saènggha famili Mantidae èpecca lebbi lanjut è taon 2002;Satèya, ghun pèra' bâḍâ 75 ḍâri 430 genus sè akataowè aropa'aghi mantid, karèna bâḍâ è ḍâlem 28 famili laèn, bân mèla ḍâri rowa ta' èsebbhut polè "mantid". 

 Referensi